طفیل نیازی

طفیل نیازی  (پیدائش: 1926ء - وفات: 21 ستمبر، 1990ء) پاکستان سے تعلق رکھنے والے معروف لوک گلوکار اور موسیقار تھے۔

حالات زندگی 
طفیل نیازی 1916ء کو منڈیراں، پنجاب، ضلع جالندھر، برطانوی ہندوستان (موجودہ پاکستان) میں پیدا ہوئے۔ طفیل نیازی نے پہلے پہل نوٹنکیوں میں شرکت کی اور سسی پنوں، ہیرا رانجھا، سوہنی مہینوال اور پورن بھگت جیسے کلاسیکل ڈراموں میں ہیرو کا کردار ادا کیا، پھر اپنی ایک سنگیت پارٹی قائم کرکے مختلف مقامات پر گانے کے سلسلے کا آغاز کیا۔ تقسیم ہند کے بعد پہلے ملتان میں سکونت اختیار کی پھر لاہور چلے آئے۔۔

26 نومبر 1964ء کو پاکستان ٹیلی وژن کی افتتاحی نشریات کا آغاز ان کے مشہور گانے لائی بے قدراں نال یاری سے ہوا۔ 1970ء کی دہائی میں وہ لوک ورثہ کے ادارے سے وابستہ ہوئے اور پاکستان ٹیلی وژن کے مشہور پروگرام لوک تماشا میں خود بھی گانے گائے اور دوسروں کے گانوں کی دھنیں بھی ترتیب دی۔ انہوں نے لوک موسیقی میں اپنا منفرد انداز متعارف کرایا۔

اعزازات 
حکومت پاکستان نے طفیل نیازی کو ان کی فنی خدمات کے صلے میں 14 اگست، 1982ء کو صدارتی تمغا برائے حسن کارکردگی عطا کیا۔

وفات 
طفیل نیازی 21 ستمبر، 1990ء کو اسلام آباد، پاکستان میں وفات پا گئے۔

حوالہ جات 

1916ء کی پیدائشیں
1990ء کی وفیات
اسلام آباد کی شخصیات
بیسویں صدی کے گلوکار
بیسویں صدی کے مرد گلوکار
پاکستانی فلمساز
پاکستانی لوک گلوکار
پاکستانی مرد گلوکار
پاکستانی مسلم شخصیات
پاکستانی نغمہ ساز
پاکستانی ریڈیو شخصیات
پاکستانی ٹیلی ویژن شخصیات
پنجابی زبان کے گلوکار
پنجابی شخصیات
پنجابی گلوکار
تمغائے حسن کارکردگی وصول کنندگان
Short description is different from Wikidata